امریکا ونزوئلانین حربی کشفیات دیرکتورلوغونا تحریم تطبیق ائتمک باره‌سینده قرار قبول ائتدی.
امریکا خزینه ناظیرلیگیندن وئریلن آچیقلامادا خاریجی فوندلارا نظارت اوفیس‌نین ونزوئلا-دا دؤولت باشچی‌سی نیکولاس مادورو رهبرلیگینه قارشی چئوریلیش تشببوسونده گوناهلان‌دیریلان امکلی اولان حربچی  رافائل آکوستا آروالونون حبس ده وئریلن ایشگنجه نتیجه‌سینده وفات ائتمه‌سیندن سونرا بو اؤلکه‌نین حربی کشفیات دیرئکتورلوغونا ده تحریم تطبیق ائتمک باره‌سینده قرار قبول ائتدیگی بیلدیریلدی.
آکوستانین فاجعه وی اؤلومونون قبول ائدیلمز اولدوغو وورغولانان آچیقلامادا امریکانین مادورو رژیمی‌نین موخالیف‌لری دفع ائتمک مقصدیله حیاتا کئچیردیگی غیری-اینسانی رفتارلارا سون وئرمه‌یه قرارلی اولدوغو قئید ائدیلدی.
قئید ائدک کی، مادورو حکومتینه قارشی دؤولت چئوریلیشینه جهد گؤسترمک اتهامی ایله حبس اولونان حربی دنیز قوه‌لری‌نین امکلی حربچی‌سی آروالونون حبس ده ایشگنجه نتیجه‌سینده اؤلدوگو اورتایا چیخیب.
محکمه ایجلاسیندان سونرا چاتدیریلدیغی خسته‌خانادا حیاتینی ایتیرن امکلی حربچی‌نین جسدی نین آوتوپسیاسی زامانی اونون بد‌نینده چوخسایلی ایشگنجه ایزی معین ائدیلیب.
